CELEX: 62006CA0284
Language: et
Date: 2008-06-26 00:00:00
Title: Kohtuasi C-284/06: Euroopa Kohtu (neljas koda) 26. juuni 2008 . aasta otsus (Bundesfinanzhof'i (Saksamaa) eelotsusetaotlus) — Finanzamt Hamburg-Am Tierpark versus Burda Verlagsbeteiligungen GmbH (Maksuõigus — Asutamisvabadus — Direktiiv 90/435/EMÜ — Ettevõtte tulumaks — Eri liikmesriikide emaettevõtjate ja tütarettevõtjate suhtes kohaldatav ühine maksustamissüsteem — Kapitaliühing — Tulu ja varade juurdekasvu jaotamine — Kinnipeetav maks — Maksu ümberarvutus — Residendist ja mitteresidendist aktsionäride kohtlemine)

15.8.2008   
            
            
               ET
            
            
               Euroopa Liidu Teataja
            
            
               C 209/4
            
         Euroopa Kohtu (neljas koda) 26. juuni 2008. aasta otsus (Bundesfinanzhof'i (Saksamaa) eelotsusetaotlus) — Finanzamt Hamburg-Am Tierpark versus Burda Verlagsbeteiligungen GmbH
   (Kohtuasi C-284/06) (1)
   
   (Maksuõigus - Asutamisvabadus - Direktiiv 90/435/EMÜ - Ettevõtte tulumaks - Eri liikmesriikide emaettevõtjate ja tütarettevõtjate suhtes kohaldatav ühine maksustamissüsteem - Kapitaliühing - Tulu ja varade juurdekasvu jaotamine - Kinnipeetav maks - Maksu ümberarvutus - Residendist ja mitteresidendist aktsionäride kohtlemine)
   (2008/C 209/05)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Finanzamt Hamburg-Am Tierpark
   
      Kostja: Burda Verlagsbeteiligungen GmbH
   Kohtuasja ese
   Eelotsusetaotlus — Bundesfinanzhof — Nõukogu 23. juuli 1990. aasta direktiivi 90/435/EMÜ (eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6)) artikli 5 lõike 1, mis on muudetud artikliks 5 nõukogu 22. detsembri 2003. aasta direktiivis 2003/123/EÜ, (millega muudetakse direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 7, lk 41)), tõlgendamine — Kinnipeetava maksu mõiste — Siseriiklikud õigusnormid, mis näevad emaettevõtjaga kasumi jaotamise korral ette tütarettevõtja tulude ja varade suurendamise maksustamise, samas kui maksustamist ei toimu siis, kui need jäävad tütarettevõtjale — EÜ artiklite 43, 56 ja 58 tõlgendamine — Siseriiklikud õigusnormid, millega kehtestatakse kapitaliühingu kasumi jaotamise korral tasaarvestus selle omakapitaliga, mis toob kaasa dividendide jaotamisel selle äriühingu mitte-residentidest aktsionäride maksustamise, kes ei saa teha mahaarvamisi neile määratud ettevõtte tulumaksust
   Resolutiivosa
   
               1)
            
            
               Siseriiklik õigusnorm, mis näeb tütarettevõtja kasumi emaettevõtjale jaotamise korral ette tütarettevõtja tulude ja varade juurdekasvu maksustamise, mida ei oleks maksustatud, kui viimane oleks jätnud need jaotamata selle asemel, et neid jaotada emaettevõtjale, ei sätesta kinnipeetavat maksu nõukogu 23. juuli 1990. aasta direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta artikli 5 lõike 1 tähenduses.
            
         
               2)
            
            
               EÜ asutamislepingu artiklit 52 (muudetuna EÜ artikkel 43) tuleb tõlgendada nii, et sellega ei ole vastuolus põhikohtuasjas kohaldatavas sõnastuses sellise siseriikliku meetme nagu 1996. aasta ettevõtte tulumaksu seaduse (Körperschaftsteuergesetz 1996) § 28 lõike 4 kohaldamine, mille alusel kehtib liikmesriigis asutatud tütarettevõtja poolt emaettevõtjale jaotatud kasumi maksustamise kohta sama korrigeerimismehhanism olenemata sellest, kas emaettevõtja asub samas liikmesriigis või mõnes teises liikmesriigis, kuigi erinevalt residendist emaettevõtjast ei anna tütarettevõtja asukoha liikmesriik mitteresidendist emaettevõtjale õigust maksu ümberarvutusele.
            
         
      (1)   ELT C 237, 30.09.2006.